Lucanus tetraodon

Lucanus tetraodon er en billeart i familien hjortebiller (Lucanidae).

 Kjennetegn 
En stor (30-48 millimeter), svart hjortebille, arten ligner sterkt på et lite eksemplar av eikehjorten (Lucanus cervus) scarabeidi.it - nettside om arten (på italiensk). Hannens kjever er betydelig forstørrede, sigdformede med tre store og 5-6 mindre tenner på innersiden. De knebøyde antennene har vanligvis en seks-leddet vifte (sjeldnere fem ledd).

 Levevis 
Overkjevene brukes som våpen under kampen om hunnene, hannene låser kjevene sammen og forsøker å kaste hverandre på rygg. Hannene er aktive og aggressive, tross den store kroppen flyr de også ganske godt. De kan være aktive både om dagen og om natten. Arten lever i middelhavsområdets krattskog (maquis eller macchia).

 Utbredelse 
Arten er utbredt i Sør-Europa fra Frankrike i vest til Hellas i østFauna Europaea Web Service, utbredelsesdatabase for europeiske dyr og også i Nord-Afrika.

 Systematisk plassering 


 Insekter, Insecta
 Ordenen biller, Coleoptera
 Underordenen Polyphaga
 Overfamilien Scarabaeoidea
 Familien hjortebiller, Lucanidae Latreille, 1806
 Underfamilien Lucaninae Latreille, 1806
 Stammen Lucanini Latreille, 1806
 Slekten Lucanus Scopoli, 1763
 Lucanus tetraodon Thunberg, 1806

 Referanser 

 Eksterne lenker 



Kategori:Hjortebiller
Kategori:Biller formelt beskrevet i 1806
Kategori:Dyr formelt beskrevet av Carl Peter Thunberg
Kategori:Europas insekter
Kategori:Nord-Afrikas insekter